ഹരിപ്പാട് റോട്ടറി ക്ലബ് നേഷന് ബില്ഡര് അവാര്ഡുകള് സമ്മാനിച്ചു ഹരിപ്പാട്: റോട്ടറി ക്ലബ് അദ്ധ്യാപക ദിനത്തോടനുബന്ധിച്ച് തിരഞ്ഞെടുക്കപ്പെട്ട മികച്ച ഏഴ് അദ്ധ്യാപകര്ക്ക് റോട്ടറി ലിറ്ററസി മിഷന്റെ നേഷന് ബില്ഡര് അവാര്ഡ് വാര്ഡ് നല്കി ആദരിച്ചു. റോട്ടറി ഇന്ത്യ ലിറ്ററസി മിഷന് മാര്ഗനിര്ദ്ദേശ പ്രകാരം ആണ് അദ്ധ്യാപകരെ തിരഞ്ഞെടുത്തത്. വഴുതാനം ഗവണ്മെന്റ് യുപി സ്കൂളിലെ സുനിത കെ എസ് പിള്ള, നടുവട്ടം ഗവണ്മെന്റ് എല്പി സ്കൂളിലെ ചിത്ര. ആര്, നടുവട്ടം വിഎച്ച്എസ്സിലെ ജയലക്ഷ്മി ടി. പി, പള്ളിപ്പാട് തെക്കേക്കര ഗവണ്മെന്റ് എല് പി എസിലെ ബീന പി. ബി, മഹാദേവിക്കാട് ഗവണ്മെന്റ് യുപി സ്കൂളിലെ ബിന്ദു. വി, ഹരിപ്പാട് മലയാളം യുപി സ്കൂളിലെ സീമ.എ, കൊപ്പാറേത്ത് ഹയര് സെക്കന്ഡറി സ്കൂളിലെ സിജിലി.എസ്, എന്നിവരാണ് ഈ വര്ഷത്തെ നേഷന് ബില്ഡര് അവാര്ഡിന് അര്ഹരായ മികച്ച അദ്ധ്യാപകര്. ഹരിപ്പാട് റോട്ടറി ക്ലബ്ബ് പ്രസിഡന്റ് മനു മോഹന് അദ്ധ്യക്ഷനായി. റോട്ടറി ലിറ്ററസി വിഭാഗത്തിന്റെ ഡിസ്ട്രിക്ട് ചെയര്മാന് രജനീകാന്ത് സി കണ്ണന്താനം മികച്ച അദ്ധ്യാപകര്ക്കുള്ള സര്ട്ടിഫിക്കറ്റുകള് നല്കി. റോട്ടറി അസിസ്റ്റന്റ് ഗവര്ണര് രശ്മി പ്രസാദ് അവാര്ഡ് ജേതാക്കളായ അധ്യാപകരെ ആദരിച്ചു. ഹരിപ്പാട് റോട്ടറി ക്ലബ്ബിന്റെ പ്രോജക്ട് ഡയറക്ടര് പ്രൊഫസര് ശബരിനാഥ് ഈ പ്രോജക്ടിനെ കുറിച്ചുള്ള വിശദീകരണങ്ങള് നല്കി. പള്ളിപ്പാട് ഗ്രാമപഞ്ചായത്ത് പ്രസിഡന്റ് അജിത ജനപ്രതിനിധികളായ ബിന്ദു ദാസന് , റെയ്ച്ചല്, ഷീല, സുനില് കൊപ്പാറേത്ത് , ബിനു ശ്യാംജി ഹരിപ്പാട് റോട്ടറി ക്ലബ് സെക്രട്ടറി ഡോ.നിഖില് കൃഷ്ണന്, ട്രഷറര് മഞ്ജു കൈപ്പള്ളില് എന്നിവര് ചടങ്ങില് പങ്കെടുത്തു.